Lolland-Falsters Stifts-Tidende, 1843-07-01
Jndenlandske Efterretninger. Den egentlige Aarsag til Friberts Rømning vides endnu ikke nøie, nogen Defrandation af de ham forhen betroede Universitets Midler skal ikke endnu være sporet, skjøndt man ansaae dette som den egentlige Aarsag. Derimod skal hans private Gjæld være meget betydelig, og man taler om, at den skal beløbe sig til 30,000 Rbd. At Dagens Redaction ikke har baaret rige Frugter for ham, er altsaa klart, og selv og han havde faaet offentlig Understøttelse, hvilket ingenlunde er beviist og flere Gange modsagt af Fribert, saa kunde denne dog ikke i alt Fald være saa stor, at den kunde dække de med et saa vidtløftigt Blads Udgivelse forbundne Udgifter. Efter en omtrentlig Calcule beløbe disse sig til mellem 20 og 30,000 Rbd. aarlig, medens der kun skal have været 1100 betalende Abonnenter, der altsaa kun give 8800 Rbd. i Jndtægt. Det er saaledes meget problematisk, om Dagen nogensinde vil komme ud igien; dens Medarbeidere skulle rigtignok have staaet i Underhandling med Assessor Rostock om at erholde det Privilegium, han har til at udgive et politisk Blad; men disse Underhandlinger have ikke ført til Noget, og desuden indskrænken Rostocks Privilegium sig alene til et Blad, der kun tør udkomme tre Gange ugentlig. Jmidlertid er det at forudsee, at det Blad, der maatte komme til at remplacere Dagen, vil vende tilbage til den Form, som det tidligere havde, thi Erfaringen har nu viist, at et conservativt Blad af Dagens Størrelse, selv med behørige Agrements, ikke vil kunne bestaae. Dertil er Deeltagelsen for den Sag, det forsvarer, altfor liden her i Landet. (Aalb Av., Til ovenstaaende Correspondentsartikel af Aalb. Av. føie vi følgende bemærkning af Fædrelandet, Det er en retfærdig Straf af Skjæbnen, at Correspondenter for Provindsblade, som i deres Gridsk, hed efter Nyheder nedbryde Skillevægen mellem de offentlige og private Liv, gjøre sig et Levebrød af at være indiscrete, og med naiv Uforskammethed opdiske i deres Principals Avis Alt, hvad der en Dagstid eller to roullerer i de kjøbenhavnske Sladder kredse, uden at anvende en Smule fornuftig Kritik, eller gjøre sig den Uleilighed at forhøre sig hos vel underrettede Folk, – at de ofte komme til at løbe med Liimstangen; at de ofte gribe feil mellem Rygterne og vælge det mindre piqvante usande, i Stedet for det mere piqvante sande. Saaledes er det gaaet Aalborg Avises berygtede kjøbenhavnske Correspondent med de i denne Avises sidste Numer indførte Meddelelser fra Kjøbenhavn. Efter først at have publiceret et for en privat Kreds skrevet og for en større Offentlighed saa meget mere upassende Jmpromtu, som baade virkelige Navne og Øgenavne deri ere anvendte, beretter Correspondenten, at Rygtet om, at den bortreiste Cancelliraad Fribert skulde have efterladt sig en Deficit i de ham til forkort siden anbetroede offentlige Kasser, er usandt. Herom er Correspondenten, der har vidst saa god Besked om Hr. Friberts private, ja huuslige Forhold, aldeles galt underrettet; af de Cancelliraad Fribert betroede offentlige Pengemidler savnes der efter hans Bortreise virkelig et betydeligt Beløb, hvis Størrelse vi ikke nøiagtigen kunne opgive, men som nok nærmer sig en Snees Tusinde Rbd.